चन्द्रकला लाम्गादे

चन्द्रकला लाम्गादे एक नेपाली महिला एथलेटिक्स खेलाडी हुन्। उनी नेपाल तथा नेपाल प्रहरीका लागि एथलेटिक्सका विभिन्न स्पर्धाहरूमा सहभागीता जनाउने गर्दछिन्। उनले मुख्य गरी उनले एथलेटिक्सका सटपुट, ज्याभलिन र डिसकस थ्रो जस्ता स्पर्धाहरूमा सहभागीता जनाउने गर्दछिन्।

प्रारम्भिक जीवन
खेल जीवन
नेपाल पुलिस क्लब
चन्द्रकला लाम्गादे २०७० सालदेखि नेपाल प्रहरीमा आबद्ध भएकि थिइन्। नेपाल पुलिसमा आबद्ध भएसँगै उनी सटपुट, ज्याभलिन र डिसकस थ्रोमा अन्य खेलाडीका लागि ठूलो चुनौती बन्दै आएकी छिन्। उनले चालीसौं एथ्लेटिक्स प्रतियोगितामा यसै स्पर्धाहरूमा नेपाल पुलिस क्लबका तर्फबाट स्वर्ण पदक जित्न सफल भएकी थिइन्।

सातौँ राष्ट्रिय खेलकुद २०७३
सातौँ राष्ट्रिय खेलकुद २०७३ मा नेपाल प्रहरीकी चन्द्रकला लामगादेले आफ्नै नाममा रहेको कीर्तिमान सुधार गर्दै प्रतियोगितामा नयाँ कीर्तिमान कायम गरेकी थिइने। प्रतियोगितामा उनले ११.५६ मिटर थ्रो गर्दै नयाँ कीर्तिमान बनाएकी थिइन्। उनले यो भन्दा पहिले भारतमा भएको साग गेम्समा ११.०३ मिटरमा कीर्तिमान बनाएकी थिइन्। यस्तै लामगादेले ज्याभलिन थ्रोमा पनि नयाँ राष्ट्रिय कीर्तिमान बनाएकी थिइन्। उनले ज्याभलिन थ्रोमा ४३.९४ मिटर थ्रो गरेकि थिइन्। यसअघि उनले २०७२ साल फागुनमा साग खेलकुदको छनोट प्रतियोगितामा ४३.९० मिटर थ्रो गरेकी थिइन् । सटपुट र ज्याभ्लिन दुवैमा कीर्तिमानी स्वर्ण जितेकि चन्द्रकलाले सातौँ राष्ट्रिय खेलकुद २०७३ मा सर्वोत्कृष्ट महिला खेलाडी समेत हुन सफल भएकि थिइन् ।

राष्ट्रिय किर्तिमानहरू
सम्मान तथा पुरस्कार
सातौँ राष्ट्रिय खेलकुद २०७३ उत्कृष्ट महिला खेलाडी,
सातौँ राष्ट्रिय खेलकुद २०७३ उत्कृष्ट महिला एथलेटिक्स खेलाडी,

सन्दर्भ सामाग्रीहरु

बाह्य सुत्रहरू

श्रेणी:नेपाली महिलाहरू
श्रेणी:नेपाली एथलेटिक्स महिला खेलाडीहरू
श्रेणी:विकी विमिन एडिटाथन २०१९ मा बनाइएका तथा सुधारिएका लेखहरू